( 133 ) 



des aultres. et une aultre fois a leur tour yront 

 à lesglise et au sermon. 



Celles qui ne scevent point les heures de No- 

 tre-Dame diront les sept heures en ceste manière. 

 Pour matines diront quinze Paire Nostre , et 

 pour vespres elles en diront dix Pâtre Nostre. 

 et pour prime, tierche. midi, nonne et complies. 

 pour chascune de ces heures elles en dirontsept 

 Pâtre Nostres. 



Item pour chascune de leursSœu:s morans 

 en leur maison elles diront chascune client 

 Pâtre Nostre. 



Item tous les jours diront deulx fois du mains 

 au matin et au vespre le Credo. 



Et quant lesdittes Sœurs diront leurs heures 

 ou leurs devocions gardent quelles ne dient sy 

 hault que les aultres en soient empeschiées. 



Au sourplus soient ces Sœurs songneuses de 

 soy confermer a leur mère et patronne saincte 

 Marie Magdalene. et faichent des méditations 

 et oroisons particulières cordialles et dévotes 

 à leur entendement, plourant souvent pour 

 leurs pechiés et en criant a Dieu merci et 

 pardon. Désirant avoir bonne fin. et bien mo- 

 rir. et joie perpétuelle en paradis. 



Et a celle fin que lesdittes Sœurs puissent plus 

 aisément mortifier leurs passions et embraser 

 leur amour en Dieu elles se confesseront une 

 fois le mois a confesseur de bonne vie et bonne 

 renommée et recepveront le sainct sacrement de 

 lautel du moings chincq fois lan. cest assavoir 



